《复碧山吟社和韵二首 其一》
明代·华云

黄公涧畔万松南，名胜流传径故谙。幽砌泉声随处响，双峰云影自相涵。

赏心共向闲边会，空性都从静里探。徙倚檐前白日晚，一帘花雾对书龛。

作者简介：（1488—1560）明常州府无锡人，字从龙，号补庵。从邵宝、王守仁学。嘉靖二十年进士。授户部主事，官至南京刑部郎中，乞归。有《锡山先贤录》。